<p><strong>ឪពុករបស់តារាឆ្នើមប្រេស៊ីល Neymar Jr និយាយថា គ្រួសារលោកនឹងមិនចំណាយប្រាក់ ១លានអឺរ៉ូ (១,១លានដុល្លារ) ដើម្បីស្នើឱ្យកីឡាករ Dani Alves រស់នៅក្រៅការឃុំឃាំងពន្ធនាគារប្រទេសអេស្ប៉ាញនោះឡើយ។ អតីតខ្សែការពារស្លាបក្រុម Barcelona កន្លងមករង់ការចោទប្រកាន់ពីបទរំលោភបំពានផ្លូវភេទ លើនារីម្នាក់ក្នុងក្លិបមួយកន្លែង។</strong></p><p><br><img src="https://image.thmeythmey.com/pictures/2024/03/22/22320241700untitled-2.jpg"><br>Alves រកឃើញថា បានប្រព្រឹត្តិខុសដោយរំលោភបំពានផ្លូវភេទលើនារីម្នាក់ ក្នុងក្លិបកម្សាន្តមួយកន្លែង ក្នុងទីក្រុង Barcelona កាលឆ្នាំ ២០២២។<br>&nbsp;</p><p>«សម្រាប់យើង គ្រួសារយើង រឿងនេះត្រូវបានបញ្ចប់ហើយ បញ្ចប់តែម្តង។ វាស្ថិតក្នុងកាលៈទេសៈផ្សេងគ្នា។ ជាមួយនឹងសេចក្តីសម្រេចរបស់តុលាការអេស្ប៉ាញ សម្រាប់ការកាត់ទោសលើរូបគេ ក៏មានការរំពឹងទុក និងការប៉ុនប៉ងភ្ជាប់ឈ្មោះខ្ញុំ និងកូនប្រុសទៅនឹងបញ្ហា ដែលមិនស្ថិតក្នុងរង្វង់គ្រប់គ្រងរបស់យើងទៀតទេ។»។ នេះបើតាមសេចក្តីថ្លែងការណ៍របស់លោក Neymar Santos Sr។</p><figure class="image"><img src="https://image.thmeythmey.com/pictures/2024/03/22/download.jpg"></figure><p>ក្រោមច្បាប់ប្រទេសអេស្ប៉ាញ Alves ប្រឈមជាប់ពន្ធនាគារ រយៈពេលពី៤ ទៅ ១២ឆ្នាំ ខណៈរូបគេក៏ត្រូវបង់ជាប្រាក់ពិន័យចំនួន ១៥០,០០០អឺរ៉ូ (១៦០,០០០ដុល្លារ) ដោយគ្មានការតវ៉ាអ្វីទាំងអស់។<br>&nbsp;</p><p>Neymar Jr និង Alves ធ្លាប់ជាមិត្តរួមក្រុមនៅក្លិប Barcelona និង Paris Saint Germain ទាំងនៅក្រុមជម្រើសជាតិប្រេស៊ីលថែមទៀត។&nbsp;<br>&nbsp;</p><p>កន្លងមក Alves បានដាក់សំណើរសុំដោះលែងឱ្យនៅក្រៅឃុំ ប៉ុន្តែត្រូវបានបដិសេធ ព្រោះតែតុលាការចាត់ទុកថា ការអនុញ្ញាតលាយឡំហានិភ័យនៃការលួចហោះហើរចេញពីប្រទេសអេស្ប៉ាញ។ ប្រទេសប្រេស៊ីល ជាប្រទេសដែលមិនធ្វើបត្យាប័នពលរដ្ឋរបស់ខ្លួនទេ នៅពេលដែលពួកគេត្រូវបានកាត់ទោសនៅប្រទេសផ្សេង។</p><figure class="image"><img src="https://image.thmeythmey.com/pictures/2024/03/22/neymar-santos.jpg"></figure><p>ជាលក្ខខណ្ឌនៅក្រៅឃុំ Alves នឹងត្រូវដកហូតលិខិតឆ្លងដែនប្រេស៊ីល និងអេស្ប៉ាញរបស់គេ ហើយត្រូវហាមឃាតមិនឱ្យចេញពីប្រទេសអេស្ប៉ាញ ខណៈរូបគេមានទីលំនៅក្នុងទីក្រុង Barcelona។<br>&nbsp;</p><p>ដោយឡែករឿងស្រដៀងគ្នានេះ បានកើតឡើងលើអតីតកីឡាករក្រុមជម្រើសជាតិប្រេស៊ីលមួយរូបទៀត គឺកីឡាករ Robinho ដែលត្រូវបានតុលាការអ៊ីតាលី កាត់ទោសឱ្យជាប់ពន្ធនាគាររយៈពេល ១០ឆ្នាំ ក្រោយរកឃើញ រំលោភលើស្ត្រីម្នាក់ក្នុងប្រទេសអ៊ីតាលី អំឡុងឆ្នាំ ២០១៧៕</p><p>+ប្រភព: Thmey Thmey</p>